སྤྱི་ལོ༢༠༡༨ལོ་ནི་རང་རྒྱལ་གྱིས་རིམས་འགོག་སྲིད་ཇུས་འཆར་གཞི་ལག་བསྟར་བྱས་ནས་ལོ་ངོ་༤༠འཁོར་བའི་ལོ་ཞིག་ཡིན།སྤྱི་ཟླ༤ཚེས༢༥ཉིན་ནི་བྱིས་པར་སྔོན་འགོག་སྨན་ཁབ་རྒྱག་པའི་རྒྱལ་ཡོངས་ཀྱི་ཉིན་མོ་ཐེངས༣༢པ་དེ་ཡིན་པས།དེ་ཉིན་སྔ་དྲོ་ལྷ་སའི་ཁྲོམ་གཞུང་དུ༼སྔོན་འགོག་སྨན་ཁབ་བརྒྱག་སྟེ་ཚེ་སྲོག་ལ་སྲུང་སྐྱོང་བྱེད༽ཅེས་བརྗོད་བྱ་གཙོ་བོར་བྱས་པའི་གཅིག་བསྡུས་དྲིལ་བསྒྲགས་བྱེད་སྒོ་སྤེལ་ཡོད།ལྷ་ས་གྲོང་ཁྱེར་འཕྲོད་བསྟེན་དང་འཆར་ལྡན་བུ་བཙའ་ཨུ་ཡོན་ལྷན་ཁང་།ལྷ་ས་གྲོང་ཁྱེར་མི་དམངས་སྨན་ཁང་དང་ལྷ་ས་གྲོང་ཁྱེར་ནད་ཡམས་ཚོད་འཛིན་ལྟེ་གནས་སོགས་སྨན་བཅོས་ཚན་པ༨ལས་གྲུབ་པའི་སྨན་བཅོས་ཚོགས་པས་རིན་མེད་སྨན་བཅོས་དང་སྨན་སྤྲོད་པའི་བྱེད་སྒོ་སྤེལ་བ་རེད།